«Ақ жол» партиясы «ХХI ғасырдағы Алаштың Ақ жолы» Жалпыұлттық Байқауын жариялайды
"«Ақ жол» партиясы «ХХI ғасырдағы Алаштың Ақ жолы» Жалпыұлттық Байқауын жариялайды" | "https://abai.kz/post/97653"
TITLE: «Ақ жол» партиясы «ХХI ғасырдағы Алаштың Ақ жолы» Жалпыұлттық Байқауын жариялайды
URL: https://abai.kz/post/97653
META: "«Ақ жол» партиясы «ХХI ғасырдағы Алаштың Ақ жолы» Жалпыұлттық Байқауын жариялайды" | "https://abai.kz/post/97653"
DATE: 18.09.2019
AUTHOR(s): Abai.kz
TOTAL WORDS: 553
TEXT: Байқаудың басты мақсаты – Алаш қозғалысының саяси тәжірибесін, экономикалық ұстанымын және рухани мұрасын қазіргі Қазақстан қоғамын жаңғырту контексінде зерделеу мен насихаттау. Байқауға Алаш қозғалысы тақырыбында зерттеулермен айналысып жүрген 18-35 жас аралығындағы Қазақстан және шетел азаматтары қатыса алады. Байқау жұмыстары қазақ, орыс және ағылшын тілдерінде қабылданады. Байқау келесі номинация лар бойынша өткізіледі: 1. Алаш қайраткерлерінің мемлекеттілік туралы идеяларының қазіргі Қазақстан қоғамы үшін өзектілігі мен маңыздылығы: – Алаш және парламентаризм; – Алаш және дипломатия; – Алаш және саяси партиялар; – Алаш және мемлекетті басқару формасы; – Алаш және демократиялық құндылықтар, – Алаш және құқықтық сана, т.б. 2. Алаш ұстанымы және бүгінгі ұлттық экономика мен әлеуметтік саланы жетілдіру мәселелері: – Алаш қайраткерлерінің көшпелі және отырықшы шаруашылық туралы пікірталастары; – Қазақстанның шикізат қоры және өнеркәсіпті дамыту; – Алаш және еңбек қоғамын қалыптасыру; – Алаш және нарық; – Алаш және салық мәселесі, т.б. 3. Ұлы Дала жетістіктерін зерделеудегі Алаштың рухани мұрасының орны: – Алаш қайраткерлерінің түркі әлемінің генезисі туралы зерттеулері; – Алаш қаламгерлері шығармашылындағы «Алтай», «Түркістан», т.б. киелі ұғымдардың бейнесі; – Алаш және мәдени код; – Алаш идеялары және ұлттық бренд, т.б. БАҚ журналистері үшін арнайы номинация 4. Бүгінгі заман контексіндегі Алаш : – Публицистік мақалалар; – Деректі фильмдер; – Хабарлар; – Репортаждар; – Журналистік зерттеулер; – Сұхбаттар; – Ток-шоу шығарылымы. Байқау үш кезеңнен тұрады: 1-кезең де  Байқауға келіп түскен жұмыстарға қазылар алқасы сараптама жасап, іріктеуден өткізеді. 2-кезеңде үздік 40 жұмыстың авторлары тақырыбы бойынша баяндама жасап, өз номинациясындағы қарсылас үміткерлермен пікірталасқа түседі. 3-кезең Алашорда үкіметінің құрылған күні қарсаңында, желтоқсан айында өткізіледі. Байқаудың ақтық сынына қатысушылар өз жұмыстарын қорғап, қазылар алқасының шешімімен жеңімпаздар мен жүлдегерлер анықталады. Байқау шарттары: Жұмыс бір адамның (жеке үміткердің) атынан  және өзі көрсеткен номинация бойынша ұсынылады; Жұмыста Алаш қайраткерлері көзқарастарының бүгінгі дәуірмен сабақтастығы міндетті түрде қамтылуы тиіс; Плагиатқа (басқа авторлардың дайын жұмыстарын көшіріп ұсынуға) жол берілмейді; Шығарма бастақырыбының оның мазмұнына сәйкес келгені және тапқыр да жинақы қойылғаны мақұлданады; Жұмыста сілтеме жасалған дереккөздер дәл, нақты және шынайы болуы қажет; Талапқа сай безендірілмеген және мерзімінен кеш жолданған жұмыстар қабылданбайды. Осыған дейінгі жеңімпаздар Байқауға қатыса алмайды. Мақаланы (эссені) рәсімдеу талаптары: Мәтін 14 өлшемді Times New Roman қарпімен теріледі; жоларалық интервал – 1; абзац шегінісі – 1,25 см; беттің оң жағынан – 3 см, үстіңгі және астыңғы жағынан –  2 см, сол жағынан 1,5 см кеңістік қалдырылады. Байқауға қатысу туралы өтініште жұмыс авторының толық аты-жөні, туған жылы, тұрғылықты мекен-жайы, қызмет (оқу) орны, ғылыми дәрежесі (бар болса), ұялы байланыс телефоны мен электронды поштасы толық көрсетіледі. Мақаланың (эссенің) көлемі 10 беттен аспауы тиіс. Байқауға ұсынылатын жұмыстар 2019 жылдың 1 қазанына дейін қабылданады. Байқаудың жүлде қоры – 4 миллион теңге . Ол келесі тәртіп бойынша бөлінеді: 2-кезеңге жолдама алған үміткерлердің әрқайсысына (ақтық сынға өтетін 12 қатысушыдан басқасына) 25 мың теңгеден қаржылай сыйлық беріледі. Ақтық сайыс қорытындысы бойынша номинацияның жеңімпаздары мен жүлдегерлеріне берілетін қаржылай сыйлық көлемі: Бірінші орын – 300 000 (үш жүз мың) теңге; Екінші орын – 200 000 (екі жүз мың) теңге; Үшінші орын – 100 000 (жүз мың) теңге. Жеңімпаздар  мен жүлдегерлерге Жалпыұлттық «Алаштың Ақ жолы байқауының лауреаты» төсбелгісі табысталады. Байқау жеңімпаздары (1-орын) мен жүлдегерлерінің (2,3-орындар) мақалалары жеке жинақ түрінде жарық көреді. Байқаудың 2 және 3-кезеңдеріне қатысушылардың іссапар және жатын орын шығындары «Ақ жол» ҚДП  тарапынан төленеді. Байқау жұмыстары «ХХІ ғасырдағы Алаштың Ақ жолы» белгісімен «Ақ жол» Қазақстанның демократиялық партиясы Орталық аппаратының мекен-жайына (Нұр-Сұлтан қаласы, Мәңгілік ел, 30, «Ақ жол» ҚДП кеңсесіне) немесе alash_akzhol@mail.ru ; akzholpress@mail.ru электрондық поштасына жолданады. Abai.kz
